بو بتگی نین اصل یئری جزایر قناری اؤلکه لری دیر. اوره ک شکیلینده و بؤیوک یارپاقلاری واردیر. یارپاقلاری نین قیراقلاری دیش دیش دیر. نئچه ایللیک بیتگی لردندیر آمما چوخلو بیر دؤنه بایرام گولو آدیله اکیلیب ساتیشا وئریله ر. چوخ یئکه لمه سی و گول وئرمه سی اوِّل ایل ده دیر. دئمه ک اولار ائو گوللریندندیر آمما داوامی آزدیر. سینره گولون ، گولدن دوشندن سونرا ائشیگه آتیرلار.
گوللری نین رنگی :
آبی، صورتی، قیرمیزی، بنفش، آغ .
آنجاق ساری رنگدن سونرا بوتون رنگلرده گؤزه دَه ییر . بو بیتگی نین آلچاق بویلوسو و اوجا بویلوسو واردیر. بیتگی نین اوجالیغی ییرمی تا قیرخ سانتیمئتیره دک قالخیر. چوخ واختلاردا بیتگی نین گوللری بوتونلوکله بیتگی نین اوستون اؤرتور.
گول وئرمه ک:
بو بیتگی نین توخومون اکه ندن آلتی تا دوققوز آی سونرا گوله گئدیر. آنجاق چوخلو یئرده توخوملار او زامان اکیلیر کی بایرامدا گوله گئتسین.
دئمه ک اولار بو گولو یالنیز بایرام گولو آدیله چوخالدیرلار و ائولرده میز اوستونه ، یئددی سین سوفره سینه قویورلار.
بیتگی نین ایسته ک لری:
سویوق گول ائوی نین گول لریندندیر. سه رین هاوادا اکیله ر . سویوقا حسّاسلیقی واردیر. لاپ آز ایستی بو بیتگی اوچون یئددی درجه دیر. گول وئرمه ک اوچون اون بئش درجه دن آشاغی یئنمه ک لازیمدیر.
او یئرده کی بو گول ساخلانیلیر ، گره کدیر ایستیسی اون بئش درجه دن چوخ اولماسین. چون ایستی نین چوخلوغو چیچه کلنمه سی نین قاباغین آلار و یادا قولای گول وئره ر . یاز چاغیندا گوله گئدنده چوخ گون آلتیندا قالماغی فایدالی دئییل و آزجا کؤلکه لی یئرده قالماق ایسته ر. چون گونه وه ر ده چوخ قالسا گوللری نین عؤمورو آز اولار.
بو بیتگی یه حددن آرتیق و تئز تئز سو وئرمه ک صدمه یئتیره ر آمما سو وئرمه ک واجیبدیر. چون یارپاقلاری نین یئکه لیگینه گؤره سویا نیازی واردیر. بو بیتگی نین یئری نین هاوا شئهی گره کدیر یوخاری اولسون و بیتگینی دیری باش ساخلاماق اوچون گونشلی واختلاردا گونده نئچه دؤنه اوستونه سو سه په رلر. البته سویوق هاوادا و قیش دا آز سویا نیازی واردیر. و قیش دا یارپاقلاری ایسلاتماقدان اوزاق اولون! بو بیتگی نین یئری نین هاوا تهویه سی لازیمدیر.
بو بیتگی یونگول و گوجلو تورپاق ایسته ییر. بئله لیکله داها کود لازیم گؤرونمه ییر. آمما سویوق زامانی چوخ اولدوغونا «آذوت» کودو بو گول اوچون یاخشیدیر.
بو گولون گولدانین پاکلاماق و میکروبون اؤلدورمه ک ، بعضی ناخوشلوقلارین قاباغین آلماق اوچون واجیب گؤرونور.
چون چوخلو ائولرین هاواسی ایستی و قورودور ، بو گولون عؤمورو گول ائویندن چیخاندان سونرا آزالیر. اگر بو گول اون اوچ درجه دن آشاغی ایستی ده و یوخاری شئح ده و آزجا گونه وه ر یئرده قالسا ، عؤمورو اوزونلاشار.
چوخالتماق یولو:
بو بیتگی معمولاً توخوم یولو ایله چوخالار. توخومو اکندن گوله گئدینجه دوققوز آی چکیر. گولون بوتون ایسته کلری جورلنسه بو زامان آلتی آیادک آزالار.
توخومو یای فصلینده یوموشاق تورپاقدا اکه رلر ، بو بیتگی نین توخومو چوخ نارین دیر، و ایکی میلی مئتیردن چوخ تورپاق اوستونه تؤکمه زلر. توخوم اکیله ن یئر گره کدیر سه رین و کؤلگه اولسون. توخوم چیتلاماق اوچون ییرمی درجه ایستی لازیم گؤرونور. توخوم جوجه ریب ایکی یارپاق اولاندا ، بیتگینی یئنی دن اکیب ، آرا وئره رلر. و بؤیودوکجه گولدانین بؤیوده رلر.
گولدانا کئچه نده چوخ یارپاقلی و توم لاری حذف ائده رلر و معمولی لاری کی چوخ گول آچارلار ، سئچه ر لر.
بیتگینی گولدان دان گولدانا کئچه نده گره کدیر کؤتوگو و گولدان تورپاغی صدمه گؤرمه سین.
بو بیتگی نین گولدان تورپاغی گره کدیر یونگول و گوجلو اولسون.
آماده اولان گولدانلاری سویوقلار باشلایاندا ایلیق گول ائوینده ساخلاییب، بئجه رده رلر.
گول ائوی نین ایستیسی گره کدیر اون بئش دن چوخ اولماسین . یاریم ایستی شاسی دا ساخلانیلان بیتگی لر توم و آلچاق اولورلار و گوللری یئکه اولور. آمما گول ائوینده اولانلار بیر آز اوجا اولورلار و قوللاری اوزانیر.
بو بیتگی نین گول وئره ن چاغی قیشین اورتاسیندان یازین اورتاسینا دک دیر.
آفت لری:
بو گولون کسه رلی آفت لری : شته، کنه، تریپس، آغ میلچه ک و نارین قوردلاردیر.
بونلارا گره کدیر واختیندا سمّ سَپیلسین. آییق اولون کی سمّین غلظتی گره کدیر چوخ اولماسین.
اگر گولون اوستونده قارچ نیشانه لری گؤرونسه یئنه آز غلظتله سمّ وورماقیله ناخوشلوغون قاباغین آلارلار.
علیرضا صرافی
اولین نفری باشید که نظر میدهید!
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
برای عضویت در خبرنامه پیامکی، اطلاعات خود را وارد کنید
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.
azb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab pes_Arab pes_Arab pes_Arab prs_Arab pes_Arab pes_Arab